लन्डन (एजेन्सी) - इंग्लिस प्रिमियर लिगय् शुक्रवाः बहनि टोटनहम व म्यानचेस्टर युनाइटेडं १-१ या बराबरी म्हितूगु दु । पउल पोग्बाविरुद्ध फल जुइवं म्यानचेस्ट पेनाल्टीया निर्णय त्याकूगु खः । उकियात ब्रुनो फर्नान्डेजं गोलय् परिणत यात । थ्वयां न्ह्यः स्टेफन बर्गविनं टोटनहमया नितिं गोल याःगु खः । थ्व कासा लिपा जोसे मोउरिन्होया टिम मेगु सिजनय् युरोपेली च्याम्पियन्स लिगया नितिं छनोट जुइगु सम्भावना कमजोर जूगु दु । टोटनहम ४२ ल्याखय् खूगुगु थासय् दु । शुक्रवाः या मेगु कासाय् लिग धलखय् अन्तिम स्थानय् च्वंगु नरविच साउथह्याम्पटनया ल्हातं ३-० पराजित जुल ।
